शेख चिली चलतालो पूण मनांतल्या मनांत तो एका सोबीत घोड्यार बसून रस्त्याचेर झेतान धांवतालो! धूक! धुर्रुक! धूक! धुर्रुक!
 'ओयss! तूं खंय वता तें पळय! ' लल्लनान म्हणलें. लल्लन आपले सायकलीची साखळी सारखी करतालो आनी तेन्नाच शेख चिली ताका आपटुपाक चुकलो!
 लल्लनाचे दोळे चकचकले. शेखाक चक्रावपाची ही एक संद आशिल्ली. 'तुजे कडेन कितले आसात? ' ताणें बेगिबेगीन विचारलें.
 शेख खोशी जालो. उमेदीन तो बाजारांत धांवलो. आवयक जें जाय आशिल्लें तें विकत घेतलें आनी घरा परतलो. दोन वरांनी तो लल्लनाक मेळपाक त्या जाग्यार पावलो, ताच्या बोलसांत 5 रुपया आशिल्ले. मोटें काळींग हातांत धरून लल्लन ताची वाट पळयतालो. काळींग हें शेखाचें आवडटें फळ आसून सुद्दा तें ताच्या हातांत पळोवन ताका खोशी जाली ना.
 'म्हाका खबर आसा तूं कितें चित्ता तो,' लल्लनान म्हणलें. 'पूण हें काळींग न्ही, जरी तें दिसपाक समान आसा. हें घोड्याचें तांतीं!
 'खरेंच? ' शेख चिली अजापीत जालो. घोड्याचे तांतयां बाबतींत ताणें केन्नाच आयकूंक नासलें.
 ह्या विचारान शेखाचे दोळे चकचकले. खोशयेच्या भारांत ताणें लल्लनाक 5 रुपया दिले आनी ताचे कडल्यान काळींग घेतलें. 'सावध राव, हें सकयल पडपाक जायना! ' लल्लनान म्हणलें आनी तो घरा वचपाक भायर सरलो. शेख कांय मिनटां वतांत रावलो, ताच्या तोंडा वयल्यान घाम देंवतालो आनी ताचे दोळे बारीक जायत आयिल्ले. घोड्याचें तांतीं प्रत्येक पावल चलता तशी आनीक जड जावपाक लागल्या अशें ताका दिसताले.
 शेख चिलीन रस्त्याचे कडेक विसव घेवपाचें थारायलें. पूण, विसव घेवपाक बसतना, घामाघूम जाल्ल्या ताच्या हातांतल्या काळींग निसरलें, तणाचेर पडलें, झाडाक आडळ्ळें आनी फुटलें!
 आवाजाच्या भंयान एक धवो सोंसो झाडा फाटल्या झोपांतल्यान पळून गेलो. 'अरेsss! ' तो भिलो. ताचो घोडो म्हळ्यार काळींग धांवत आशिल्लें! तो जाता तितल्या वेगान काळगांच्या फाटल्यान धांवलो. पूण सोंसो खंय वचून लिपलो हें ताका कळ्ळेंच ना. आनी मागीर, तेच वाटेर, एक शॉर्टकट घरा वचपाचे वाटेर, लल्लन ताचे नवीन सायकलीचेर आशिल्लो!
 हे खेपेक शेख ताका वचून सारको आपटलो. सायकल उडत गेली आनी लल्लन आनी शेख एकामेकांचेर पडले. वाटे वयले कांय लोक मदत करपाक थांबले. तातूंतलो एकटो हकीम आशिल्लो.
 'शेख काळजी कर नाका,' हकीमान शांतपणान सांगलें. 'आमी धरुया ताका. ' तांकां उबारपांत मदत करताना ताणें शेख कितें उलयता हाचेर अजापीत जावन विचार केलो. शेख चिलीक मातशी दुखापत जाल्ली. आपले नवीन सायकलीक पळयत लल्लन आड्डतालो. आतां ताचे सायकलीचें बारा वाजिल्लें. तिचें हॅण्डल वांकडें जाल्लें आनी ताचें दावें पेडल तुटिल्लें. सोंसो खंयच दिसनाशिल्लो.
 'हय हकीमजी,' शेख चिलीन नमळायेन म्हणलें.
 समिक्षा पै धुंगट,
खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 